

PROJEKTS uz 22.05.2024.

domē: 30.05.2024.

sagatavotājs un ziņotājs: Nadežda Rubina

 LĒMUMS

Ādažos, Ādažu novadā

2024. gada 30. maijā **Nr.**«DOKREGNUMURS»

**Par grozījumiem Ādažu novada domes 28.04.2020. lēmumā Nr. 95 “Par pašvaldības mazdārziņu teritoriju izmantošanu”**

Ādažu novada dome 28.04.2020. pieņēma lēmumu Nr. 95 “Par pašvaldības mazdārziņu teritoriju izmantošanu” (turpmāk – Lēmums), paredzot pašvaldības rīcību ar atsevišķiem tai piederošajiem zemesgabaliem, tajā skaitā, pašvaldības zemes vienību Lazdu ielā 7, Garkalnē, Ādažu pag., Ādažu nov. (zemes vienības kadastra apzīmējums 8044 012 0184, platība 2,6634 ha) (turpmāk – Zemes vienība). Ar pašvaldības domes 29.02.2024. lēmumu Nr. 56 “Par grozījumiem Ādažu novada domes 28.04.2020. lēmumā Nr. 95 “Par pašvaldības mazdārziņu teritoriju izmantošanu”” Lēmumā tika izdarīti grozījumi, tā 2.2 apakšpunktā nosakot, ka Zemes vienība ir iznomājama kā lauksaimniecības zeme uz vienu gadu ar tiesībām pagarināt iznomāšanu vēl uz vienu gadu.

Pašvaldības Centrālās pārvaldes Nekustamā īpašuma nodaļa, apzinot novada lauksaimnieku viedokli, ir konstatējusi, ka zemes vienības iznomāšana uz šādu termiņu un ar esošiem nosacījumiem nav iespējama, jo potenciālie pretendenti nespēs apstrādāt zemi un gūt saimniecisku labumu tik īsā termiņā.

Ņemot vērā iepriekš minēto un pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, kā arī ņemot vērā domes Finanšu komitejas 22.05.2024. atzinumu, Ādažu novada pašvaldības dome

**NOLEMJ:**

Izdarīt grozījumu Ādažu novada domes 28.04.2020. lēmumā Nr. 95 “Par pašvaldības mazdārziņu teritoriju izmantošanu”, svītrojot lemjošās daļas 2.2 apakšpunktu.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus: @ADN; NĪN, IDRV

N.Rubina 28776519